Мылтыксыз мәктәп нинди була?

	Гади генә мисалдан башлыйк әле. Әгәр берәр бинаны төзегәндә, аның нигезен дөрес итеп салмасаң, ул озак тормый, ишелә. Шуннан бинаны саклап калу өчен төзекләндерү эшләре башлыйлар: “ямыйлар”, ялгыйлар, шомарталар, тышкы яктан төрле буяулар белән матурлыйлар. Ләкин, нигезе нык булмагач, ул барыбер озак тора алмый, җимерелә бара. 	 Мәктәпләрдә дә хәлләр нәкъ шуның шикелле – тәртип, укыту эшен җайга салырга тырышалар, ә нәтиҗәсе күренми. Киләчәктә мәктәптә укытучыларның бөтенләй калмавы ихтимал, чөнки сугыш фронтыннан килгән хәбәрләр шикелле, куркыныч хәбәрләр даими ирешеп кенә тора. Әле яңасы: Пермь өлкәсендә 6 сыйныйф укучысы мәктәпкә мылтык алып килеп ату оештырган. Кайсы укытучының үләсе килсен соң? Хәзер иң куркыныч профессия – укытучы профессиясе. Без, совет чорында тәрбияләнгән укытучылар, тәрбиячеләр моны күз алдына да китерә алмый идек. Элек мәктәптә психологның “п” хәрефе дә юк иде, ә мәктәптә тәртип бар иде. Безнең укытучы-тәрбияче буларак үз дәрәҗәбез бар иде. Безне хөрмәт иттеләр, олыладылар, яраттылар, чөнки, тәрбия-укыту системасының нигезе бөтенләй башка булды – ул бары тик тәрбиядән башлана иде. Чөнки җәмгыятьнең үз нигез ташы тәрбиягә барып тоташа. Тәрбиядән башка җәмгыять үзеннән-үзе юкка чыга. 
	---	
Татарстан яшьләре

	№ --- | 18.11.2021	


